cometadata/datacite-titles-descriptions-related-identifiers huggingface dataset:
DOI: 10.14457/tu.the.2019.305
title: แผนธุรกิจร้านอาหาร สดหวาน Farm & Cafe

description: ปัจจุบันนี้กระแสรักสุขภาพยังมีอยู่อย่างต่อเนื่อง ผู้บริโภคหันมาสนใจสุขภาพกันมากขึ้น ไม่ว่าจะเป็นการวิ่งออกกาลังกายในกิจกรรมต่าง ๆ การเลือกรับประทานอาหารที่คานึงถึงสุขภาพเป็น หลัก และเพื่อรักษารูปร่าง หุ่น ให้ดูดีอยู่เสมอ จากกระแสดังกล่าว ทาให้ผู้จัดได้เห็นถึงโอกาสในการ ทาธุรกิจขึ้นมา ซึ่งเป็นธุรกิจเกี่ยวกับอาหาร ที่คานึงถึงสุขภาพของผู้บริโภค ให้ผู้บริโภคได้รับประทาน อาหารที่ดี ปลอดภัยต่อสุขภาพ จึงได้คิดธุรกิจร้านอาหารที่มีการปลูกผักออแกนิคเองมาใช้ประกอบ อาหาร ซึ่งเป็นผักสลัดออแกนิค ที่มีความสด หวาน ปลอดภัย ไร้สารเคมีร้านอาหาร สดหวาน Farm&Café เป็นร้านอาหารที่มีทั้ง สเต็ก ของทานเล่นเครื่องดื่ม เพื่อสุขภาพ และผักสลัดออแกนิคที่นามาเสิร์ฟจากแปลงผักของทางร้านเอง โดยทางร้านจะเน้นทั้ง คุณภาพของวัตถุดิบซึ่งก็คือผักสลัดออแกนิค ให้มีความ สด หวาน ปลอดภัย ไร้สารเคมี และได้รับรอง จาก GAP (Good Agriculture Practice) ถึงความเป็นธรรมชาติอย่าง 100% เพื่อให้ผู้บริโภคเกิด ความมั่นใจในสินค้าของทางร้าน อีกทั้งยังคานึงถึงสภาพบรรยากาศภายในร้าน ให้ดูมีความเป็น ธรรมชาติจากการตกแต่งร้านด้วยต้นไม้ใหญ่และต้นไม้ขนาดกลางสาหรับกลยุทธ์ด้านการตลาด กลุ่มเป้าหมายหลัก คือ กลุ่ม Salad lover เป็นกลุ่มที่ชื่น ชอบการทานสลัด มีอายุระหว่าง 25-40 ปี รายได้ระดับปานกลางถึงสูง มีความสนใจและใส่ใจในเรื่อง ของสุขภาพโดยเฉพาะการรับประทานอาหาร โดยทางร้านจะทาการตลาดเพื่อให้เข้าถึงกลุ่มเป้าหมาย นี้ผ่านสื่อโซเชียลมีเดียต่าง ๆ และทาการรีวิวร้านอาหารผ่านเว็บไซต์ต่าง ๆ รวมถึงการใช้อินฟลูเอน เซอร์ในการช่วยทาการตลาดเพื่อให้เข้าถึงกลุ่มเป้าหมายได้อย่างง่ายและรวดเร็วอีกด้วยสาหรับกลยุทธ์ด้านการปฏิบัติการ มีหน้าร้านที่อยู่ติดริมถนน ซึ่งตาแหน่งที่ตั้งอยู่ที่ถนน พหลโยธิน อาเภอเมืองเชียงราย ตาบลบ้านดู่ จังหวัดเชียงราย จุดเด่น คือ เป็นทาเลย่านเศรษฐกิจย่านชุมชน และสะดวกในเรื่องการเดินทาง ใกล้สิ่งอานวยความสะดวก ห้างสรรพสินค้า สถานศึกษา ตลาด และสนามบินนานาชาติแม่ฟ้าหลวงสาหรับกลยุทธ์ด้านการเงิน ทางร้านใช้เงินแรกเริ่ม จานวน 3,000,000 บาท จากเงินทุน ส่วนตัวและการกู้ยืมเงินจากธนาคาร ในสัดส่วน 50:50 มีต้นทุนเงินเฉลี่ยถ่วงน้าหนักอยู่ที่ 15.5% มูลค่าปัจจุบันสุทธิอยู่ที่ 2,614,046 บาท อัตราผลตอบแทนภายในอยู่ที่ 40% ระยะคืนทุนภายใน 2 ปี 7 เดือน
DOI: 10.14457/tu.the.2019.306
title: แผนธุรกิจเสื้อผ้าสตรีพลัสไซส์ ThanyaPlus

description: ในยุครุ่งเรืองของอุตสาหกรรมอาหารทำให้ประชากรไทยมีพฤติกรรมการบริโภคอาหารที่เปลี่ยนไป ทำให้เกิดปัญหาน้ำหนักเกินมาตรฐานหรือภาวะอ้วนตามมา ซึ่งจากสถานการณ์ดังกล่าวทำให้ผู้หญิงไทยมีน้ำหนักเกินมาตรฐานและมีรูปร่างอ้วน หาเสื้อผ้าสวมใส่ได้ยากขึ้นเนื่องจากเสื้อผ้าสำเร็จรูปที่มีขายอยู่ตามห้างสรรพสินค้าและท้องตลาดนั้นมีขนาดเล็กเกินไปและขนาดไม่เหมาะสมกับผู้หญิงที่มีรูปร่างอ้วน ถึงแม้ว่าจะมีผู้ประกอบการบางรายผลิตเสื้อผ้าพลัสไซส์ออกมาวางขายบ้างแล้วนั้น แต่ก็ยังไม่สามารถตอบสนองความต้องการผู้บริโภคได้เนื่องจากมีการผลิตที่ไม่เหมาะสมกับสรีระคนอ้วน สวมใส่แล้วไม่เสริมบุคลิคภาพ ใส่แล้วขาดความมั่นใจ สวมใส่แล้วรู้สึกไม่ดูดี อีกทั้งคุณภาพยังไม่เหมาะสมกับราคาด้วยเช่นกันThanyaPlus มีแผนธุรกิจจัดจำหน่ายเสื้อผ้าพลัสไซส์แฟชั่นที่สามารถสวมใส่ได้ทั้งในชีวิตประจำวันและวันทำงานอันประกอบไปด้วยเดรส เสื้อ กระโปรง และกางเกง สำหรับผู้หญิงน้ำหนักเกินมาตรฐาน (พลัสไซส์) โดยมีจุดเด่นคือออกแบบที่เหมาะสมกับสรีระของผู้หญิงพลัสไซส์ทุกรูปร่างเพื่อให้ผู้หญิงพลัสไซส์ดูดีและมั่นใจเมื่อได้สวมใส่จากการศึกษาพฤติกรรมผู้บริโภคทำให้กิจการมีกลยุทธ์การตลาด ทางด้านผลิตภัณฑ์เน้นการออกแบบที่เหมาะสมกับสรีระของผู้หญิงพลัสไซส์ทุกรูปร่าง อันได้แก่รูปร่างทรงแอปเปิ้ล รูปร่างทรงลูกแพร์ รูปร่างทรงนาฬิกาทราย และรูปร่างทรงสี่เหลี่ยมผืนผ้า เพื่อให้ผู้หญิง พลัสไซส์ทุกรูปร่างมีเสื้อผ้าที่เหมาะสมกับตนเอง เพื่อความดูดีและมั่นใจเมื่อได้สวมใส่ กลยุทธ์ทางด้านราคาที่ตั้งราคาเป็น Medium Value Strategy เพื่อให้เป็นราคาที่กลุ่มเป้าหมายยอมรับได้โดยจัดจำหน่ายผ่านทาง Facebook Instagram และ Multi-brand store ซึ่งครอบคลุมทั้งช่องทางออนไลน์และออฟไลน์เพื่อเพิ่มความสะดวกสบายให้แก่ลูกค้า โดยนำเสนอสินค้าผ่านนางแบบพลัสไซส์หลายรูปร่างเพื่อให้ผู้บริโภคเห็นสินค้าได้หลากหลายมุมมอง ด้านการส่งเสริมการตลาด ดำเนินการด้วย Marketing Funnel Strategy โดยจะมีการประชาสัมพันธ์แบรนด์และสินค้าผ่านเครือข่ายสังคมออนไลน์ โดยนำเสนอจุดเด่นของสินค้าและแบรนด์ เพื่อทำให้ลูกค้ารู้จักได้มากที่สุด เพื่อกระตุ้นให้กลุ่มลูกค้าเป้าหมายเกิดการตัดสินใจซื้อไปใช้งานจริง ด้านบริการมีการให้คำแนะนำสินค้าที่เหมาะสมกับสรีระของลูกค้า ด้านการบริหารและการดำเนินงาน กิจการมีการนำระบบจัดการร้านค้าโซเชียลมาประยุกต์ใช้กับร้านค้าเพื่อจัดการคลังสินค้า จัดการคำสั่งซื้อ การจัดการข้อมูลลูกค้าและการส่งของเพื่อให้การดำเนินงานมีความรวดเร็ว ลดขั้นตอนการดำเนินงานและสร้างความสะดวกสบายให้แก่ลูกค้าและกิจการ ด้านการเงินใช้เงินลงทุนเริ่มต้น 400,000 บาท ซึ่งธุรกิจเสื้อผ้าสตรีพลัสไซส์ThanyaPlusมีต้นทุนถัวเฉลี่ยถ่วงน้ำหนัก (WACC) เท่ากับร้อยละ 12.00 มีมูลค่าปัจจุบันสุทธิ (NPV) เท่ากับ 780,929 บาท ระยะเวลาคืนทุนอยู่ที่ 1 ปี 8 เดือน โดยมีอัตราผลตอบแทนจากโครงการ(IRR) อยู่ที่ร้อยละ 94 จากผล การวิเคราะห์ความเป็นไปได้ แสดงให้เห็นว่าสามารถลงทุนในธุรกิจเสื้อผ้าสตรีพลัสไซส์ ThanyaPlus ได้นอกจากนี้กิจการกำหนดแผนฉุกเฉิน (Contingency Plan) เพื่อรองรับสถานการณ์ที่ไม่เป็นไปตามคาดการณ์ไว้ที่อาจเกิดขึ้นได้ในอนาคต ซึ่งจะช่วยให้ ThanyaPlus สามารถดำเนินงานได้ โดยไม่มีอุปสรรคและสามารถบรรลุเป้าหมาย สร้างความพึงพอใจให้กลุ่มลูกค้า รวมทั้งสร้างกำไรให้แก่ธุรกิจตามที่คาดการณ์ไว้
DOI: 10.14457/tu.the.2019.307
title: การลดต้นทุนค่าบรรจุภัณฑ์: กรณีศึกษา บริษัทผลิตชุดสายไฟและส่วนประกอบชุดสายไฟในรถยนต์

description: บริษัท A เป็นบริษัทสัญชาติญี่ปุ่นที่ประกอบธุรกิจเกี่ยวกับการผลิตชิ้นส่วนรถยนต์ ชุดสายไฟในรถยนต์ มิเตอร์หน้าปัดรถยนต์ มีบริษัทในเครือมากมายในต่างประเทศรวมถึงในประเทศไทย ได้แก่ โรงงานผลิต 3 แห่ง นอกจากโรงงาน 3 แห่งแล้ว ยังมีสำนักงานในกรุงเทพ อีก 3 แห่งที่ดำเนินธุรกิจเพื่อสนับสนุนกิจกรรมหลักของบริษัทแม่และโรงงานทั้ง 3 แห่งในปัจจุบันการดำเนินงานทางธุรกิจในอุตสาหกรรมชิ้นส่วนยานยนต์ไทยนั้นมีการแข่งขันค่อนข้างสูง บริษัทต่าง ๆ แข่งขันกันด้วยราคาและคุณภาพ และเพื่อจะทำให้ต้นทุนสินค้าต่ำ แข่งขันได้ การลดต้นทุนจึงเป็นสิ่งสำคัญที่มีส่วนช่วยทำให้ธุรกิจนั้นสามารถลดความเสี่ยงทางด้านการดำเนินงานได้ โดยโครงสร้างต้นทุนสินค้าแต่ละด้านถูกนำมาพิจารณาเพื่อหาว่ามีจุดใดที่ยังไม่ได้ทีการทบทวนหรือยังมีความสูญเสีย/สูญเปล่าหลงเหลืออยู่และจากการวิเคราะห์พบว่า ต้นทุนค่าบรรจุภัณฑ์เป็นต้นทุนเดียวที่ยังไม่มีมาตรฐานที่ชัดเจน ไม่มีการทบทวน พิจารณาถึงความเหมาะสมและยังมีความสูญเปล่าเกิดขึ้นอยู่ ต้นทุนนี้คิดเป็น 7% ของต้นทุนทั้งหมด หรือคิดเป็นค่าใช้จ่ายต่อเดือนเฉลี่ย 3,874,802.13 บาท โดยสาเหตุที่ทำให้ต้นทุนส่วนนี้ยังมีความไม่เหมาะสมอยู่ คือการทำงานภายในของแผนกจัดซื้อที่ไม่มีเครื่องมือที่ดีการในพิจารณาต้นทุนค่าบรรจุภัณฑ์ ซึ่งเครื่องมือที่นำมาใช้ในการแก้ไขปัญหาคือ หลัก ECRS เป็นหลักการที่ประกอบด้วย การกำจัด (Eliminate) การรวมกัน (Combine) การจัดใหม่ (Rearrange) และ การทำให้ง่าย (Simplify) เป็นหลักการที่สามารถใช้ในการเริ่มต้นลดความสูญเปล่าหรือ MUDA ลงได้เป็นอย่างดี นอกจากนี้ยังมีการสร้างเครื่องมือใหม่ ๆ มาช่วยในการทำงานเพิ่มเติม รวมไปถึงปรับปรุงวิธีการทำงานให้ดีขึ้น ซึ่งจากวิธีดังกล่าว มีการปรับปรุงค่าบรรจุภัณฑ์ไปได้ทั้งสิ้น 67 รายการ สามารถลดต้นทุนไปได้เดือนละ 436,126.83 บาท ต่อปีคิดเป็นจำนวนเงิน 5,233,521.91 บาท (หรือลดลง 11%) การทำงานมีประสิทธิภาพมากขึ้น รวมไปถึงต้นทุนชิ้นงานในอนาคตที่จะต่ำลงจากการทำงานตามมาตรฐานแบบใหม่
DOI: 10.14457/tu.the.2019.308
title: ปัจจัยที่ส่งผลกระทบต่อความจงรักภักดีของผู้ที่ติดตามวงบีเอ็นเคโฟตี้เอต (BNK48)

description: กระแสของวงบีเอ็นเคโฟตี้เอต (BNK48) ซึ่งเป็นวงไอดอลเกิร์ลกรุ๊ปวงแรก ๆ ที่เข้ามาไทยและเกิดกลุ่มแฟนคลับที่รวมตัวกันทำกิจกรรมเพื่อแสดงออกถึงความชื่นชอบและสนับสนุนผลงานและทุ่มเงินซื้อสินค้าต่าง ๆ ซึ่งการซื้อสินค้าเพื่อเข้าร่วมกิจกรรมต่าง ๆ ต้องมีความพยายามอย่างมากตั้งแต่การซื้อบัตรเพื่อพบปะกับสมาชิก จนถึงการรอพบหรือร่วมกิจกรรมต่าง ๆ กับสมาชิก นอกจากนี้กลุ่มแฟนคลับยังคอยปกป้องเมื่อมีข่าวหรือความคิดเห็นเชิงลบกับสมาชิกที่ตนชื่นชอบราวกับว่าเป็นบุคคลสำคัญของตน จึงเป็นที่มาของการศึกษาปัจจัยที่ส่งผลกระทบต่อความจงรักภักดีของผู้ที่ติดตามวงบีเอ็นเคโฟตี้เอต โดยงานวิจัยฉบับนี้ เป็นงานวิจัยเชิงปริมาณ (Quantitative Research) ผ่านการแจกแบบสอบถามออนไลน์ทั้งหมด จำนวน 385 ชุดแก่กลุ่มผู้ติดตามวงบีเอ็นเคโฟตี้เอตที่อยู่ในกลุ่มเฟซบุ๊กแฟนคลับวงบีเอ็นเคโฟตี้เอต ต่าง ๆ ด้วยวิธีเลือกกลุ่มตัวอย่างแบบเจาะจง (Purposive sampling) เนื่องจากมีคำถามคัดกรองในแบบสอบถาม ประกอบกับการแจกผ่านทางบุคคลใกล้ชิด และในกิจกรรมต่าง ๆ ของวงบีเอ็นเคโฟตี้เอต เพื่อมาใช้ในการประมวลผลทางสถิติผ่านโปรแกรม SPSS สำหรับผลการวิจัย พบว่าการรับรู้คุณค่าและทัศนคติของผู้บริโภคมีผลต่อความจงรักภักดีของผู้บริโภคมากที่สุด รองลงมาคือพฤติกรรมการเปิดรับสื่อของผู้บริโภค ในขณะที่การแสดงออกของสมาชิกในวงบีเอ็นเคโฟตี้เอตส่งผลเชิงลบแก่ความจงรักภักดีต่อวงบีเอ็นเคโฟตี้เอต ผู้วิจัยจึงทำการสัมภาษณ์เชิงลึกเติมพบว่าสาเหตุอาจะเกิดจากปัจจัยแทรกซ้อนได้แก่นโยบายและการบริหารของต้นสังกัด และสุดท้ายคือการสร้างประสบการณ์ของผู้บริโภคและการพัฒนาความสัมพันธ์ไม่มีผลต่อความจงรักภักดี
DOI: 10.14457/tu.the.2019.309
title: แผนธุรกิจร้านจำหน่ายน้ำผักและผลไม้สกัดเย็น

description: จากพฤติกรรมของคนไทยที่เปลี่ยนแปลงไป จากกระแสการรักสุขภาพ มีการใส่ใจในสุขภาพของตนเองมากขึ้น ทั้งการออกกำลังกาย และการเลือกรับประทานอาหารและเครื่องดื่มที่ช่วยให้ตนเองมีสุขภาพที่ดีขึ้น อีกทั้งยังมีการส่งเสริมจากกระทรวงสาธารณะสุข ให้คนไทยบริโภคผักและผลไม้ 400 กรัม ต่อวัน นอกจากจะช่วยให้สุขภาพดีแล้ว ยังช่วยป้องกันโรคไม่ติดต่อเรื้อรัง (NCDs) ที่มีสาเหตุมาจากพฤติกรรมการใช้ชีวิตได้อีกด้วย น้ำผักและผลไม้สกัดเย็นจึงเป็นอีกหนึ่งทางเลือกของผู้บริโภค ที่ต้องการดูแลรักษาสุขภาพของตนเอง มาทดแทนการรับประทานผักใบเขียวที่หลายคนไม่ชอบ ทำให้น้ำผักและผลไม้เพื่อสุขภาพมีแนวโน้มการเติบโตอย่างต่อ เนื่องจากดื่มง่าย มีรสชาติอร่อย หาซื้อได้ง่าย แผนธุรกิจร้านจำหน่ายน้ำผักและผลไม้สกัดเย็นนี้จึงเกิดขึ้นเพื่อตอบสนองพฤติกรรมของคนไทยที่เปลี่ยนแปลงไป ในการหันมาใส่ใจสุขภาพ มีการรับข้อมูลข่าวสารและเลือกซื้อสินค้าได้จากช่องทางออนไลน์ ด้วยการเสนอสินค้าน้ำผักและผลไม้สกัดเย็น Fruit & Fresh ที่มีการจำหน่ายผ่านช่องทางออนไลน์ เพื่อต้องการตอบสนองความต้องการของกลุ่มลูกค้า ที่มีอายุ 22-39 ปี มีรายได้ตั้งแต่ 30,000 บาท ขึ้นไป อาศัยหรือทำงานอยู่ในกรุงเทพมหานคร ซึ่งมีสัดส่วนอยู่ถึง 34 % และจากการวิจัยตลาดพบว่าผู้บริโภคต้องการสินค้าที่มีความหลากหลาย และราคาต้องมีความคุ้มค่า ไม่แพงจนเกินไป อยู่ในช่วง 80-90 บาท และมีการดูรีวิวสินค้าจาก Facebook และ Influencer ก่อนตัดสินใจซื้อสินค้ากลยุทธ์ด้านการตลาด เน้นการจำหน่ายสินค้าทางช่องทางออนไลน์ ซึ่งได้แก่ เว็บไซต์ Facebook Page และ Line Application ซึ่งนอกจากจะเป็นช่องทางการจำหน่ายแล้ว ยังเป็นช่องทางที่ช่วยให้ผู้บริโภคเกิดการรับรู้ในสินค้าและตราสินค้าของ Fruit & Fresh อีกด้วย จากการดูยอดไลค์ การรีวิวจากลูกค้าที่เคยซื้อสินค้าแล้วผ่านทาง Facebook Page ของทางร้าน ยิ่งไปกว่านั้น ทางกิจการยังมีการใช้ Influencer ในการโฆษณาสินค้าจากทางร้านด้วย ซึ่งจะช่วยทำให้คนเข้าถึงสินค้าของกิจการได้มากขึ้นกลยุทธ์ด้านการเงิน กิจการมีเงินลงทุนเริ่มต้นที่ 1,000,000 บาท จากส่วนของเจ้าของ ซึ่งจากการประเมินความคุ้มค่าและผลตอบแทนในการลงทุนของโครงการ ในระยะเวลา 5 ปี พบว่า มีมูลค่าปัจจุบัน (NPV) อยู่ที่ 1,032,787 บาท อัตราผลตอบแทน (IRR) อยู่ที่ 56% ซึ่งมากกว่า ต้นทุนทางเงินแบบถัวเฉลี่ย (WACC) และมีระยะเวลาคืนทุนอยู่ที่ 1.79 ปี ทำให้โครงการมีความน่าสนใจและเหมาะแก่การลงทุน นอกจากนี้บริษัทยังได้มีการวางแผนฉุกเฉินเพื่อรองรับในกรณีที่สถานการณ์ต่างๆไม่เป็นไปตามที่ได้คาดการณ์ไว้และมีแผนในอนาคตเพื่อพัฒนาให้ธุรกิจเติบโตต่อไปได้อย่างยั่งยืน
DOI: 10.14457/tu.the.2019.310
title: แผนธุรกิจร้านอาหารเฉพาะโรค Fill Fit

description: กลุ่มโรคไม่ติดต่อเรื้อรัง (NCDs) เป็นวิกฤตทางสุขภาพของสังคมทั่วโลกรวมทั้งประเทศไทย โดยมีอัตราประชากรที่ป่วยด้วยโรคดังกล่าวเพิ่มขึ้นต่อเนื่องทุกปี ซึ่งสาเหตุของการเกิดโรคไม่ติดต่อเรื้อรังนั้นส่วนหนึ่งมาจากพฤติกรรมการบริโภคที่ไม่เหมาะสม ทั้งรสหวาน มัน เค็มเกินพอดี โดยอาหารถือเป็นปัจจัยสำคัญที่มีผลต่อความรุนแรงของอาการของผู้ป่วย ซึ่งอิทธิพลของอาหารที่มีต่ออาการของโรคเป็นสิ่งที่ผู้ป่วยเกือบทั้งหมดทราบดีว่าควรเลือกทานอาหารประเภทใดที่จะเหมาะสมกับสุขภาพของตนเอง แต่ติดปัญหาที่อาหารที่เหมาะสมกับสุขภาพของผู้ป่วยหาทานได้ยากจากการที่ร้านจำหน่ายอาหารทั่วไปตามท้องตลาดมีการปรุงรสจัด ในขณะที่ร้านอาหารเพื่อสุขภาพที่มีการปรุงประกอบอาหารเพื่อผู้ป่วยมีจำนวนน้อยรายในตลาด ด้วยเหตุผลดังกล่าวจึงทำให้เกิดแนวคิดร้านอาหารสำหรับผู้ป่วยกลุ่มโรคไม่ติดต่อเรื้อรัง ให้บริการจำหน่ายอาหารที่เรียกว่า อาหารเฉพาะโรค (Special Diet) ที่มีสัดส่วนพลังงานและสารอาหารที่เหมาะสมกับโรคของสภาวะสุขภาพของผู้ป่วยเจาะไปที่กลุ่มโรคที่มีผู้ป่วยจำนวนมาก ได้แก่ โรคเบาหวาน โรคความดันโลหิตสูง โรคไขมันในเลือดสูง และโรคไตโดยใช้ชื่อว่า ร้านอาหาร Fill Fit ในกระบวนการผลิตอาหารจะมีนักกำหนดอาหารวิชาชีพเป็นผู้ควบคุมคุณภาพอาหารและการให้บริการที่ถูกต้องตามหลักโภชนาการ ผ่านการคัดเลือกวัตถุดิบที่มีคุณภาพเป็นสินค้าเกษตรออร์แกนิค และเนื้อสัตว์เลี้ยงโดยปราศจากยาปฏิชีวนะผ่านการรับรองจากหน่วยงานภายในหรือต่างประเทศ พร้อมให้ปรึกษาด้านโภชนาการและเผยแพร่ความรู้ด้านสุขภาพ สำหรับช่องทางการจัดจำหน่ายประกอบด้วยช่องทางออฟไลน์บนโครงการ Food Villa ราชพฤกษ์ และช่องทางออนไลน์ผ่าน Food Delivery อย่าง Grab Food และ Line Man โดยมีกลุ่มเป้าหมายหลักของธุรกิจคือผู้ป่วยกลุ่มโรคไม่ติดต่อเรื้อรัง และกลุ่มเป้าหมายรองคือบุคคลใกล้ชิดผู้ป่วย ทั้งสองกลุ่มนี้มีรายได้มากกว่า 50,000 บาทขึ้นไป ทำการตลาดผ่านทางสื่อ Facebook Line ช่องทางของ Food Blogger และการโฆษณาในสื่อของโรงพยาบาลจากการศึกษาความเป็นไปได้ของธุรกิจโดยมีทุนจดทะเบียนจากเจ้าของกิจการเริ่มต้น 1,000,000 บาท และประมาณการความเป็นไปได้ของธุรกิจในระยะเวลาดำเนินการ 10 ปี พบว่ามูลค่าปัจจุบันของธุรกิจอยู่ที่ 3,825,247 บาท โดยมีอัตราผลตอบแทนจากการลงทุนอยู่ที่ 78% ซึ่งเป็นอัตราที่สูงกว่าต้นทุนการลงทุน และมีระยะเวลาในการคืนทุนอยู่ที่ 1 ปี 10 เดือน ประกอบกับข้อมูลที่ได้จากการวิเคราะห์ตลาดอาหารสุขภาพ ปัจจัยต่างๆ ที่เกี่ยวข้องกับธุรกิจ และกลยุทธ์การดำเนินงานด้านต่างๆ จึงสามารถสรุปได้ว่าธุรกิจร้านอาหาร Fill Fit เป็นธุรกิจที่น่าลงทุน มีความเป็นไปได้ตามที่ประมาณการณ์ไว้ สะท้อนออกมาจากอัตราผลตอบแทนที่คำนวณได้ที่เกิดขึ้นได้จริง
DOI: 10.14457/tu.the.2019.311
title: ปัจจัยที่มีผลต่อความพึงพอใจในการใช้บริการร้านบอร์ดเกมคาเฟ่ในเขตกรุงเทพมหานครและปริมณฑล

description: พฤติกรรมการใช้ชีวิตของคนไทยในปัจจุบันมีการเปลี่ยนแปลงไปจากอดีต โดยมีการใช้ชีวิตอย่างเร่งรีบ ส่งผลให้เกิดภาวะเครียด ดังนั้นเมื่อมีเวลาว่าง คนเหล่านี้จึงต้องหากิจกรรมผ่อนคลายให้กับตนเองด้วยการทำกิจกรรมนอกบ้านเพื่อบรรเทาความเครียดและได้มีปฏิสัมพันธ์ร่วมกับผู้อื่น ซึ่งการออกไปใช้บริการร้านบอร์ดเกมคาเฟ่เป็นหนึ่งในทางเลือกที่ได้รับความนิยม แต่ทั้งนี้ผู้เล่นบอร์ดเกมยังคงเข้ามาใช้บริการร้านบอร์ดเกมคาเฟ่เป็นจำนวนไม่มาก ซึ่งขัดแย้งกับกระแสความนิยมการเล่นบอร์ดเกมในปัจจุบันงานวิจัยฉบับนี้จึงมีวัตถุประสงค์เพื่อศึกษาปัจจัยที่มีผลต่อความพึงพอใจในการใช้บริการร้านบอร์ดเกมคาเฟ่ในเขตกรุงเทพมหานครและปริมณฑล ดังนั้นจึงศึกษาเกี่ยวกับพฤติกรรมการใช้บริการและคุณภาพการให้บริการของร้านบอร์ดเกมคาเฟ่ในเขตกรุงเทพมหานครและปริมณฑล ได้แก่ ทัศนคติ (Attitude) พฤติกรรม (Behavior) ความเชี่ยวชาญ (Expertise) สภาวะแวดล้อม (Ambient Conditions) การออกแบบ (Design) ปัจจัยทางสังคม (Social Factors) ช่วงเวลารอคอย (Waiting Time) สิ่งที่จับต้องได้ (Tangibles) และ ปัจจัยที่เกิดจากผู้ใช้บริการ (Valence) โดยใช้แนวคิดคุณภาพการบริการ (Service quality) ในการออกแบบกรอบแนวคิดในการวิจัย ซึ่งงานวิจัยครั้งนี้เป็นงานวิจัยเชิงคุณภาพ (Qualitative Research) โดยผู้วิจัยเลือกใช้วิธีการการสัมภาษณ์เชิงลึก (In-Depth interviews) และการตั้งคำถามปลายเปิด (Open-Ended Question) กับกลุ่มตัวอย่าง 2 กลุ่ม คือ กลุ่มผู้ที่เคยมาใช้บริการร้านบอร์ดเกมคาเฟ่ในเขตกรุงเทพมหานครและปริมณฑล อย่างน้อย 1 ครั้งในรอบ 3 เดือนที่ผ่านมา จำนวน 35 ตัวอย่าง และกลุ่มเจ้าของธุรกิจร้านบอร์ดเกมคาเฟ่ในเขตกรุงเทพมหานครและปริมณฑลจำนวน 4 ตัวอย่าง ประกอบกับการนำข้อมูลเกี่ยวกับความคิดเห็นที่เกี่ยวข้องกับงานวิจัยในอินเทอร์เน็ต (Netnography) มาใช้ในการวิเคราะห์ผลการศึกษาพบว่า ความพึงพอใจในการใช้บริการร้านบอร์ดเกมคาเฟ่ในเขตกรุงเทพมหานครและปริมณฑลเกิดจาก ด้านทัศนคติประกอบไปด้วย พนักงานอัธยาศัยดี และพนักงานชื่นชอบในการทำงาน ด้านพฤติกรรมประกอบไปด้วย พนักงานยิ้มแย้มแจ่มใส และความใส่ใจลูกค้า ด้านความเชี่ยวชาญประกอบไปด้วย ความรู้เรื่องบอร์ดเกม การสื่อสาร และการแก้ไขปัญหาเฉพาะหน้า ด้านสภาวะแวดล้อมประกอบไปด้วย พื้นที่กว้าง ความสะอาด อุณหภูมิ ความสะดวกสบาย ดนตรี และแสงสว่าง ด้านการออกแบบประกอบไปด้วย ธีมร้าน และการจัดร้าน ปัจจัยทางสังคมประกอบไปด้วย เพื่อนที่เล่นด้วยกัน และลูกค้าภายในร้าน ด้านช่วงเวลารอคอย ด้านสิ่งที่จับต้องได้ประกอบไปด้วย บอร์ดเกม อาหารและเครื่องดื่ม และปัจจัยที่เกิดจากผู้ใช้บริการ นอกจากนี้ผู้วิจัยยังพบปัจจัยเพิ่มเติมที่น่าสนใจและมีผลต่อความพึงพอใจเช่นกัน ได้แก่ ลักษณะผู้ให้บริการ (Appearance service provider) ซึ่งผู้ประกอบการธุรกิจร้านบอร์ดเกมคาเฟ่สามารถนำผลงานวิจัยไปใช้ในการวิเคราะห์ประกอบการตัดสินใจ รวมถึงการปรับกลยุทธ์ทางการตลาดให้ตรงกับความต้องการของกลุ่มผู้ใช้บริการและเหมาะสมกับธุรกิจมากที่สุด
DOI: 10.14457/tu.the.2019.312
title: แผนธุรกิจร้านค้าสินค้าสำหรับผู้สูงอายุ

description: ธุรกิจร้านค้าสำหรับผู้สูงอายุเป็นธุรกิจขายสินค้าสำหรับผู้สูงอายุที่มีช่องทางการขายทั้งในรูปแบบออนไลน์และออฟไลน์เพื่ออำนวยความสะดวกแก่ผู้สูงอายุ บนเครือข่ายสังคมออนไลน์ Web Page นอกจากนี้ยังมีช่องทางการขายผ่านหน้าร้านเพื่อตอบสนองกลุ่มลูกค้าที่ต้องการทดลองสินค้าก่อนตัดสินใจซื้อจริง และเป็นการสร้างเพื่อสร้างความเชื่อมั่นแก่ลูกค้าผ่านทั้งทางออฟไลน์และออนไลน์ ปัจจุบันประเทศไทยกำลังเข้าสู่สังคมผู้สูงอายุ และจะเป็นสังคมผู้สูงอายุแบบเต็มตัวในอีก 5 – 10 ปี โดยพฤติกรรมของผู้สูงอายุส่วนใหญ่มีลักษณะอยู่อาศัยคนเดียว ด้วยความเป็นผู้สูงอายุทำให้สมรรถภาพร่างกายในการทำกิจกรรมต่างๆ เป็นไปอย่างยากลำบาก จึงจำเป็นต้องมีสินค้าที่อำนวยความสะดวกสบายในการใช้ชีวิต เพื่อให้สามารถใช้ชีวิตได้อย่างปกติเหมือนคนทั่วไป จากการวิจัยตลาดพบว่ากลุ่มผู้สูงอายุ มีความถี่ในการซื้อสินค้าอำนวยความสะดวกแก่ผู้สูงอายุประมาณ 2 ครั้งต่อเดือนโดยช่องทางออนไลน์มีความถี่ในการซื้อมากกว่า และมีสิ่งที่ใช้ตัดสินใจซื้อต่างกันระหว่างช่องทางออฟไลน์และออนไลน์คือ ออฟไลน์จะตัดสินใจจากการแนะนำสินค้า ส่วนการซื้อออนไลน์จะตัดสินใจจากความหลากหลายสินค้าที่มีให้เลือกเยอะกว่าหน้าร้าน นอกจากนี้ กลุ่มผู้สูงอายุจะมีลักษณะการซื้อที่ชอบการจัดวางที่สะดวก วัสดุต้องแข็งแรง ราคาต้องคุ้มค่ากับความคงทน ความหลากหลายของสินค้าจะมีจำนวนมากพอให้เลือก และท้ายสุดคือการแนะนำสินค้าและการรีวิวสินค้าโดยผู้สูงอายุที่มีกำลังซื้อสามารถแบ่งได้ 2 กลุ่ม คือกลุ่มผู้สูงอายุที่อยู่ตัวคนเดียว (Elder Alert) และอยู่ในครอบครัวขนาดเล็ก (Family Lover) โดยกลุ่มเป้าหมายหลักคือกลุ่มครอบครัวขนาดเล็ก (Family Lover) กลุ่มเป้าหมายรองคือผู้สูงอายุที่อยู่ตัวคนเดียว (Elder Alert) โดยมีกลยุทธ์การตลาดคือ เพิ่ม SKU ของสินค้าให้มีความหลากหลาย กลยุทธ์ราคาคือ Price Leader ช่องทางการจำหน่ายผ่านหน้าร้านและ E-commerce และใช้การสื่อสารผ่าน Influencer กลยุทธ์การดำเนินมีการวางแผนทำเลที่ตั้งในจุดที่กลุ่มเป้าหมายเข้าถึงได้ง่าย ใช้ช่องทางการจัดหน่ายผ่าน Plat form online (Shopee Lazada) ในส่วนการบริหารบุคคลวางแผนคัดเลือกพนักงานให้มีคุณภาพตรงตามที่ต้องการและมีจำนวนเพียงพอต่อการดำเนินกิจการ กลยุทธ์ด้านการเงิน บริษัทกำหนดเป้าหมายและสมมติฐานทางการเงิน มี NPV อยู่ที่ 533,612 บาท อัตราผลตอบการลงทุน 31% ซึ่งมีค่ามากกว่า WACC และมีระยะเวลาในการคืนทุน (Payback period) อยู่ที่ประมาณ 3.18 ปี ทำให้โครงการมีความน่าสนใจและเหมาะแก่การลงทุน นอกจากนี้บริษัทยังได้มีการวางแผนฉุกเฉินเพื่อรองรับในกรณีที่สถานการณ์ต่างๆ ไม่เป็นไปตามที่ได้ประมาณไว้ และแผนในอนาคตเพื่อพัฒนาให้ธุรกิจเติบโตต่อไปได้อย่างยั่งยืน
DOI: 10.14457/tu.the.2019.313
title: ปัจจัยที่ส่งผลต่อการยอมรับการใช้งานระบบสารสนเทศและพฤติกรรมการใช้งานระบบสารสนเทศด้านทรัพยากรบุคคลของพนักงาน ธนาคารพาณิชย์ขนาดใหญ่ ABC

description: การศึกษาเรื่องปัจจัยที่ส่งผลต่อการยอมรับการใช้งานระบบสารสนเทศและพฤติกรรมการใช้งานระบบสารสนเทศด้านทรัพยากรบุคคลของพนักงานธนาคารพาณิชย์ขนาดใหญ่ ABC ได้นำระบบสารสนเทศด้านทรัพยากรบุคคล HRMS Self-Service เข้ามาใช้งานองค์กร โดยมีจุดประสงค์การทำงานเพื่อใช้ดูและแก้ไขข้อมูลส่วนตัวผ่านระบบสารสนเทศด้านทรัพยากรบุคคล HRMS Self-Service ทั้งนี้เมื่อเปิดใช้งานระบบสารสนเทศด้านทรัพยากรบุคคล HRMS Self-Service มีพนักงานติดต่อสอบถามถึงการใช้งานระบบสารสนเทศด้านทรัพยากรบุคคล HRMS Self-Service ประมาณ 1,700 ครั้ง ผู้วิจัยจึงต้องการทำการศึกษาถึงปัจจัยที่ส่งผลต่อการยอมรับและพฤติกรรมการใช้ระบบสารสนเทศด้านทรัพยากรบุคคล HRMS Self-Service ทั้งทางตรงและทางอ้อม เพื่อเป็นแนวทางในการพัฒนาและปรับปรุงในการใช้งานระบบสารสนเทศด้านทรัพยากรบุคคล HRMS Self-Service โดยอ้างอิงจากแบบจำลองทฤษฎีรวมของการยอมรับและการใช้เทคโนโลยีได้แก่ ปัจจัยด้านความคาดหวังในประสิทธิภาพ ความคาดหวังจากความพยายาม อิทธิพลทางสังคม สภาพสิ่งอำนวยความสะดวก แรงจูงใจด้านความชอบ และความเคยชิน โดยทำการเก็บข้อมูลผ่านแบบสอบถามในรูปแบบออนไลน์ (Google Doc) ทาง Social Media และระบบจดหมายอิเล็กทรอนิกส์ (Email) ได้จำนวน 427 คนเพื่อนำมาวิเคราะห์ข้อมูลโดยใช้สถิติเชิงพรรณนา และทำการวิเคราะห์ปัจจัยต่างๆ ตามสมมติฐานด้วยสถิติด้วยสมการถดถอยเชิงเส้นอย่างง่าย การถดถอยเชิงพหุคูณ ค่าสหสัมพันธ์ และการวิเคราะห์เส้นทาง (Path Analysis) เพื่อหาความสัมพันธ์ของตัวแปรในเชิงเหตุและผลทั้งทางตรงและทางอ้อมผลการจากวิจัยครั้งนี้พบว่าปัจจัยด้านความคาดหวังในประสิทธิภาพ ความคาดหวังในความพยายาม อิทธิพลทางสังคม แรงจูงใจด้านความชอบ และความเคยชินนั้นมีความสัมพันธ์กับการยอมรับการใช้งานระบบสารสนเทศ HRMS Self-Service อย่างมีนัยสำคัญ ซึ่งปัจจัยที่ส่งผลมากที่สุดคือปัจจัยด้านแรงจูงใจด้านความชอบ ส่วนปัจจัยด้านสภาพสิ่งอำนวยความสะดวกนั้นไม่ส่งผลต่อการยอมรับการใช้งานระบบสารสนเทศด้านทรัพยากรบุคคล HRMS Self-Service อีกทั้งยังพบว่าการยอมรับการใช้งานระบบสารสนเทศ HRMS Self-Service มีความสัมพันธ์ทางบวกกับพฤติกรรมการใช้งานระบบสารสนเทศ HRMS Self-Service และปัจจัยที่มีอิทธิพลทางอ้อมต่อพฤติกรรมการใช้ระบบสารสนเทศ HRMS Self-Service มี 2 ปัจจัยได้แก่ปัจจัยความเคยชิน และอิทธิพลทางสังคม สุดท้ายพบอีกว่าการยอมรับการใช้งานระบบสารสนเทศ HRMS Self-Service เป็นตัวแปรส่งผ่านบางส่วนของ ปัจจัยด้านอิทธิพลทางสังคม และความเคยชินที่ส่งผลต่อพฤติกรรมการใช้งานระบบสารสนเทศ HRMS Self-Service ส่วนปัจจัยปัจจัยด้านความคาดหวังในประสิทธิภาพ ความคาดหวังในความพยายาม และแรงจูงใจด้านความชอบจะส่งต่อพฤติกรรมการใช้งานระบบสารสนเทศ HRMS Self-Service โดยมีอิทธิพลจากการยอมรับการใช้งานระบบสารสนเทศ HRMS Self-Service เป็นตัวแปรส่งผ่านสมบูรณ์
DOI: 10.14457/tu.the.2019.314
title: แผนธุรกิจการสร้างแบรนด์มังคุดเขาหลวงเพื่อสร้างจุดขายและเพิ่มมูลค่าให้กับมังคุด

description: ธุรกิจสวนมังคุดเป็นรูปแบบธุรกิจของการทำการเกษตร โดยเป็นธุรกิจการทำสวนมังคุด ปลูกมังคุดที่ให้ผลผลิตที่มีคุณภาพ และนำผลผลิตนั้นไปขายให้กับตลาด ซึ่งจากสถานการณ์การตลาดและการผลิตมังคุดในปัจจุบันนั้น พบว่ามังคุดยังมีโอกาสทางการตลาดที่สูง จากที่ขยายตัวอย่างต่อเนื่อง โดยมีทั้งโอกาสการขายในประเทศและการส่งออกต่างประเทศ ประกอบกับการที่ธุรกิจมังคุดเขาหลวง มีสถานที่เพาะปลูกในจังหวัดนครศรีธรรมราช ทำให้มีจุดแข็งในด้านภูมิประเทศและภูมิอากาศ ส่งผลให้มังคุดสามารถออกผลได้ปีละ 2 ครั้ง ซึ่งเป็นโอกาสที่สามารถสร้างรายได้ได้อย่างต่อเนื่อง ดังนั้นเพื่อสร้างโอกาสในการแข่งขันกับคู่แข่งในพื้นที่ และสร้างชื่อเสียงให้กับมังคุดเพื่อเพิ่มมูลค่าของสินค้า จึงเกิดเป็นแผนธุรกิจ “แบรนด์มังคุดเขาหลวง”โดยแนวคิดธุรกิจแบรนด์มังคุดเขาหลวงนั้น เกิดจากการที่ผู้จัดทำได้ทำสวนมังคุดอยู่ที่จังหวัดนครศรีธรรมราช จำนวน 5 ไร่ แต่มีพื้นที่ที่ดินเหลืออีกทั้งสิ้น 60 ไร่ โดยปลูกมังคุดเพื่อรับประทานเองภายในครอบครัว และส่งขายให้กับล้ง ซึ่งปัจจุบันนั้นผู้จัดทำได้เห็นโอกาสที่จะขยายธุรกิจเพิ่มเติม ต่อยอดสิ่งที่มีอยู่ดังนั้นเพื่อการสร้างจุดขายและเพิ่มมูลค่าให้กับมังคุด จึงได้ทำการศึกษาโอกาสทางการตลาดของมังคุด และกลุ่มเป้าหมายที่บริโภคมังคุดต่างๆ เพื่อให้มีความเข้าใจในกลุ่มเป้าหมายผู้บริโภคเหล่านั้น โดยได้มีการศึกษาถึงพฤติกรรมของกลุ่มเป้าหมายในเชิงลึก เพื่อนำข้อมูลดังกล่าวมาใช้ในการวางแผนกลยุทธ์ทางการตลาด และวางแผนกลยุทธ์ในการปฏิบัติงาน โดยเน้นการทำตลาดโดยใช้สื่ออนไลน์และการทำการตลาดเชิงกิจกรรมเป็นหลัก โดยมีเป้าหมายในระยะยาวเพื่อที่จะมีลูกค้าต่างประเทศี่มีกำลังซื้อสูง เป็นฐานลูกค้าประจำ และในส่วนของการดำเนินงานนั้น ทางแบรนด์มังคุดได้เน้นการพัฒนาวิธีการปลูกมังคุดที่ดีให้มีคุณภาพ และการค่อยๆขยายจำนวนพื้นที่เพาะปลูก เพื่อให้ตอบสนองข้อจำกัดในด้านงบประมาณสำหรับการวางแผนทางการเงินเพื่อวิเคราะห์ความเป็นไปได้ของโครงการ พบว่าธุรกิจจะมีมูลค่าปัจจุบันสุทธิของกิจการ (Net Present Value) เป็นบวก หรือเท่ากับ 791,484 บาท อัตราผลตอบแทนภายในของโครงการ (Internal Rate of Return) เท่ากับ 39% และ MIRR เท่ากับ 31% ซึ่งมากกว่าต้นทุนทางการเงิน (Weighted average cost of capital) ที่เท่ากับ 10% และมีระยะเวลาในการคืนทุน (Payback period) เท่ากับ 4.57 ปี ซึ่งเป้าหมายของกิจการที่ตั้งเป้าไว้ไม่เกิน 5 ปี ทำให้กิจการสามารถคืนทุนได้เร็วกว่าเป้าหมาย ทั้งนี้ ได้มีจัดแผนฉุกเฉินในสถานการณ์ต่างๆ เพื่อเตรียมความพร้อมให้ธุรกิจสามารถปรับตัวรับมือได้ในกรณีที่เกิดความแปรปรวนของสภาพอากาศ เพื่อช่วยลดผลกระทบที่อาจเกิดขึ้น และทำให้ธุรกิจสามารถดำเนินธุรกิจได้ต่อไป